Diari Oficial de la Generalitat Valenciana


Sumari del DOGV 9696, del 03-10-2023 (2023/9756)

RESOLUCIÓ de 19 de setembre de 2023, del director de l'Agència Valenciana de Seguretat i Resposta a les Emergències, per la qual es deleguen determinades competències en matèria de despesa en la Secretaria Tècnica i en la Subdirecció General de Seguretat de l'AVSRE i en la Subdirecció General de Tresoreria, de la Conselleria d'Hisenda, Economia i Administració Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9696

Data del DOGV
:   03-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9756


Data del document
:   19-09-2023

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

RESOLUCIÓ de 19 de setembre de 2023, del director de l'Agència Valenciana de Seguretat i Resposta a les Emergències, per la qual es deleguen determinades competències en matèria de despesa en la Secretaria Tècnica i en la Subdirecció General de Seguretat de l'AVSRE i en la Subdirecció General de Tresoreria, de la Conselleria d'Hisenda, Economia i Administració Pública. [2023/9756]  
  
La Llei 4/2017, de 3 de febrer, de la Generalitat, crea l'Agència Valenciana de Seguretat i Resposta a les Emergències (en endavant AVSRE) com a organisme autònom dels previstos en l'article 154 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb personalitat jurídica pública pròpia i plena capacitat organitzativa en l'exercici de les seues funcions per al compliment dels fins que van justificar la seua creació.  
  
La configuració legal de la seua estructura orgànica determina que la persona titular de la secretaria autonòmica amb competències en matèria de seguretat i resposta a les emergències exercirà la direcció de l'AVSRE, amb les atribucions enumerades en l'apartat segon de l'article 11 de la Llei 4/2017, on se li atribueix, en la lletra h, entre altres, «l'ordenació de pagaments d'acord amb el que s'estableix en la normativa vigent en matèria d'hisenda pública», i disposa expressament en l'article 12, la possibilitat de delegar el seu exercici en altres òrgans de conformitat amb el que s'estableix en l'actual legislació.  
Amb la finalitat de dotar de major agilitat la gestió econòmica i pressupostària de l'AVSRE, es considera necessari delegar la competència relativa a l'ordenació de pagaments, anteriorment descrita, en favor de la Secretaria Tècnica i la Subdirecció General de Seguretat de l'AVSRE, i en la Subdirecció General de Tresoreria que es troba incardinada en la Conselleria d'Hisenda, Economia i Administració Pública.  
És per això que, de conformitat amb el que es disposa en l'article 9 de la Llei 40/2015, d'1 d'octubre, de règim jurídic del sector públic, en concordança amb el que s'estableix en l'article 63 de la Llei 5/1983, de 30 de desembre, del Consell, així com l'article 12 de la Llei 4/2017, de creació de l'AVSRE resolc:  
  
Primer  
Delegar la competència relativa a l'ordenació de pagaments en la Secretaria Tècnica i la Subdirecció General de Seguretat de l'AVSRE, i en la Subdirecció General de Tresoreria, que es troba incardinada en la Conselleria d'Hisenda, Economia i Administració Pública.  
  
Segon  
Ordenar, de conformitat amb el que es disposa en l'article 9.3 de la Llei 40/2015, la publicació de la present resolució en el Diari Oficial de la Generalitat Valenciana, que produirà efectes des del dia de la publicació.  
  
València, 19 de setembre de 2023.- El director de l'Agència Valenciana de Seguretat i Resposta a les Emergències: Ángel Javier Montero Hernández.